CELEX: 62020CA0060
Language: sl
Date: 2021-07-15 00:00:00
Title: Zadeva C-60/20: Sodba Sodišča (peti senat) z dne 15. julija 2021 (predlog za sprejetje predhodne odločbe Administratīvā apgabaltiesa – Latvija) – „Latvijas dzelzceļš“ VAS/Valsts dzelzceļa administrācija (Predhodno odločanje – Železniški promet – Direktiva 2012/34/EU – Enotno evropsko železniško območje – Člen 13(2) in (6) – Dostop do objektov za izvajanje železniških storitev in z železnico povezanih storitev – Uredba (EU) 2017/2177 – Prestrukturiranje objektov – Pristojnosti regulatornega organa)

30.8.2021   
            
            
               SL
            
            
               Uradni list Evropske unije
            
            
               C 349/9
            
         
      Sodba Sodišča (peti senat) z dne 15. julija 2021 (predlog za sprejetje predhodne odločbe Administratīvā apgabaltiesa – Latvija) – „Latvijas dzelzceļš“ VAS/Valsts dzelzceļa administrācija
      (Zadeva C-60/20) (1)
      
      (Predhodno odločanje - Železniški promet - Direktiva 2012/34/EU - Enotno evropsko železniško območje - Člen 13(2) in (6) - Dostop do objektov za izvajanje železniških storitev in z železnico povezanih storitev - Uredba (EU) 2017/2177 - Prestrukturiranje objektov - Pristojnosti regulatornega organa)
      (2021/C 349/11)
      Jezik postopka: latvijščina
      
         Predložitveno sodišče
      
      Administratīvā apgabaltiesa
      
         Stranke v postopku v glavni stvari
      
      
         Tožeča stranka:„Latvijas dzelzceļš“ VAS
      
         Tožena stranka: Valsts dzelzceļa administrācija
      
         Ob udeležbi:„Baltijas Ekspresis“ AS,
      
         Izrek
      
      
                  1.
               
               
                  Člen 13(2) in (6) Direktive 2012/34/EU Evropskega parlamenta in Sveta z dne 21. novembra 2012 o vzpostavitvi enotnega evropskega železniškega območja je treba razlagati tako, da obveznosti, da se vsem prevoznikom v železniškem prometu zagotavlja nediskriminatoren dostop do objektov za izvajanje železniških storitev v smislu člena 3, točka 11, te direktive, ki so navedeni v Prilogi II, točka 2, k tej direktivi, ni mogoče naložiti lastnikom takih objektov, ki niso njihovi upravljavci.
               
            
                  2.
               
               
                  Člen 13(6) Direktive 2012/34 je treba razlagati tako, da se ne uporablja za položaj, v katerem želi lastnik stavbe, v kateri je objekt za izvajanje železniških storitev v smislu člena 3, točka 11, te direktive, ki se uporablja, odpovedati najemno pogodbo za to stavbo, da bi jo uporabil za lastne potrebe.
               
            
         (1)  UL C 161, 11.5.2020.